Carta de quadam terra quam tenebant quidam tres fratres germani, id est Bernardus, Rotbertus et Hugo, apud Sanctum Leodegarium, a quodam fratre suo, nomine Wichardo, postea facto monacho, ex jure beati Cluniacensis injuste ablatam atque possessam sibique relictam. Quam cum aliquando temporis spatio sine ullo servitio tenuissent, conventi a domno Stephano, Galuniensis villæ decano, tali convenientia eandem terram tam ipsi quam heredes eorum possidere permissi sunt, ut omni anno servitium VI denariorum jam dicte obedientiæ decano reddant cum tasca. Similiter de alia terra, que juris ipsorum erat, apud Castellum quotannis VI denarios et tascam, ea dumtaxat convenientia, ut, cum ab hac luce migraverint, Cluniaco sepeliantur. S. Stephani, decani. S. Wichardi monachi, et fratrum ejus Bernardi, Rotberti et Hugonis.